જો કે રાકેશ અસ્થાનાએ પોતાની મધર કેડરના સાથી એ કે શર્માના પરિવારનો ભ્રષ્ટાચારીઓ સાથે સંબંધ હોવાનો આરોપ પણ મુક્યો છે. જ્યારે સીબીઆઈના વડા આલોક વર્મા સાથેની લડાઈને કારણે રાકેશ અસ્થાના જ ત્રણ કરોડની લાંચ લેવાના આરોપસર આરોપી બની ગયા છે. હાલમાં તો દિલ્હી હાઈકોર્ટે તા 29મી સુધી રાકેશ અસ્થાની ધરપકડ ઉપર રોક લગાવી છે. આ મુદ્દે આગળ શુ થશે તે કહેવુ હાલમાં મુશ્કેલ છે. પરંતુ નરેન્દ્ર મોદીના વિશ્વાસુ ગણાતા ગુજરાત કેડરના બે સિનિયર આઈપીએસ અધિકારી અસ્થાના અને શર્મા સામે ભ્રષ્ટાચાર અંગે આંગળી ઉઠતા સૌથી કફોડી સ્થિતિ નરેન્દ્ર મોદીની થઈ ગઈ છે. નરેન્દ્ર મોદીને નજીકથી ઓળખનારા માને છે કે આવા સંજોગોમાં નરેન્દ્ર મોદી ક્યારેય અસ્થાના અને શર્માને મદદ કરશે નહીં.